লীগ ক্রিকেটে অংশগ্রহণকারী কনস্ট্যান্টাইনের ন্যায় তিনিও ১৯৩৯ সালে ওয়েস্ট ইন্ডিজের পক্ষে খেলার জন্য বার্নলি দলের পক্ষে চুক্তি স্থগিত রাখেন। ঐ মৌসুমে ওয়েস্ট ইন্ডিজ দল ইংল্যান্ড গমন করে ও ম্যানি মার্টিনডেল কনস্ট্যান্টাইন ও হিল্টনের সাথে ওয়েস্ট ইন্ডিজের ভীতিকর পেস আক্রমণে নেতৃত্ব দেন। তবে, ১৯৩৩ সালের পূর্বেকার সফরের সফলতা লাভের ব্যতিক্রম ছিল এ সফরটি। তার বোলিং কার্যকারীতা প্রকাশ করতে পারেনি।

উইজডেনের মতে, তিনি পেস ও নিখুঁততা হারিয়ে ফেলেছেন। ব্রিজিত লরেন্স মন্তব্য করেন, তার দীর্ঘদিনের অভিজ্ঞতা ও লীগ ক্রিকেটে অংশগ্রহণ সত্ত্বেও তিনি নিজের সেরা খেলা উপহার দিতে পারেননি। হিল্টনও তার খেলার খেই হারিয়ে ফেলেছিলেন। কেবলমাত্র কনস্ট্যান্টাইন খেলার ছন্দে ছিলেন। ছয় বছর পূর্বে মার্টিনডেলের ন্যায় তিনি ঐ মৌসুমে ১০৩ উইকেট পান। মার্টিনডেলের ব্যক্তিগত বোলিং পরিসংখ্যানও তথৈবাচৈ ছিল। ঐ মৌসুমে ৩৪.৫০ গড়ে কেবলমাত্র ৪৬ উইকেট পান। এছাড়াও, তিন টেস্টের সিরিজে মাত্র চার উইকেট পান তিনি। একমাত্র সফলতা ছিল লিচেস্টারশায়ারের বিপক্ষে অনুষ্ঠিত খেলাটিতে। কাউন্টি দলটির একমাত্র ইনিংসে তিনি ৫/৫৭ পেয়েছিলেন।

যুদ্ধের ঘনঘটার কারণে সফরের শেষদিকের খেলাগুলো বাতিল হয়ে যায়। ওভালে অনুষ্ঠিত তৃতীয় টেস্টে মার্টিনডেল তার সর্বশেষ প্রথম-শ্রেণীর খেলায় অংশ নেন।

ল্যাঙ্কাশায়ার লীগে অংশগ্রহণ
পুণরায় ইংল্যান্ড গমন, ১৯৩৯
বডিলাইন কৌশল
টেস্ট সিরিজ